  Майя Бывальцева Ижкарысь лулчеберетъя юртъёсты Парадельфи шудонъёслы дасян понна федерал но элькун коньдэтъёсысь 19 миллион манетлэсь трос висъязы. Со сярысь Удмуртиысь Лулчеберетъя но туризмъя министерстволэн пресс-службаез ивортэ. Удмурт Элькунлэн «Доступная среда» кун программаезлэсь ужрадъёссэс быдэсъян улсын сӧсыръёслэн куронъёссыя тупатон вылысь 2018-тӥ арын оглом 19 миллион 224 сюрс 250 манет чакламын. Со пӧлын: элькун коньдэтысь – 18 миллион 657 сюрс 50 манет, федерал коньдэтысь – 657 сюрс 200 манет Удмуртиысь Лулчеберетъя но туризмъя министерстволэн пресс-службаез14 учреждениос юртъёссылэсь пушсэ тупатыны коньдон басьтӥзы. Удмуртиысь цирклэсь котыр интывылзэ но выльдозы, ӵапак та ужъюртын Кыкетӥ калыккуспо Парадельфи шудонъёсты сӥё-дано усьтон ужрад ортчоз. Тылпулэсь утиськон куронъёсты быдэстыны 5 миллион 500 сюрс манетлэсь трос висъязы. Шудонъёс дыръя Россиысь вань улосвылъёсы тифло-сурдоонлайн трансляция мыноз, ужрадэ пыриськисьёслы Ижкарысь лулчеберетъя ужъюртъёс сярысь ивортодэтъя брошюраос сётозы, отын Брайль шрифтэн ватсэтэз луоз.  Тегъёс: Мерлык Лулчеберет Ижкар Удмуртия коньдон Лулчеберетъянотуризмъяминистерство Парадельфишудонъёс  